Saya mau tau Jenis-jenis dari Sengkayan. Jelaskan dalam bahasa melayu

Sengkayan yang tidak dilahirkan daripada ribut petir supersel dikenali sebagai "sengkayan bukan tornadik" atau juga "sengkayan cuaca baik" yang merupakan jenis yang kerap terhasil. Sengkayan cuaca baik ini seringkali terjadi di kawasan pantai dan terhubung dengan awan kumulus gelap yang bertapak rata serta mempunyai menara perolakan. Sengkayan jenis ini berkembang dan reda dengan pantas dengan kitar hayat kurang daripada 20 minit. Kekuatan sengkayan ini tidak akan melebihi skala EF0 dalam Skala Fujita Dipertingkat dengan kekuatan angin kira-kira 30 m/s (67 bsj) dan ke bawah. Seringkali sengkayan ini terbentuk di kawasan iklim tropika dan subtropika. Di Florida Keys, sebanyak 400 kejadian dapat disaksikan sepanjang tahun. Pergerakan sengkayan juga perlahan kerana awan pergantungannya juga kaku akibat perolakan secara menegak dan bukannya disebabkan oleh tindakbalas aduksi/subduksi dengan pemuka cuaca. Proses mekanika dan rupa sengkayan menyerupai puting beliung tiub debu, dan sekiranya sengkayan bergerak naik ke atas darat, sengkayan tadi bertindak seolah-olah puting beliung tiub debu.